Politiit Kattuffiata nunatsinnut angalanermini 600.000-t atorpai | Sermitsiaq.AG\nPolitiit Kattuffiata nunatsinnut angalanermini 600.000-t atorpai\nUlluni tallimani Kalaallit Nunaanniinneq - ulloq ataaseq ataatsimiilluni Politiit Kattuffiannut 600.000 koruuninik akeqarpoq, taamatut allappoq B.T.\nPolitiit Kattuffiata nunatsinnut angalanerani siulersuisut ataatsimiinnerisa saniatigut qimussertoqarpoq. Ass.: Bo Normander\nMonday, 24. January 2011 - 08:05\nB.T.-p Politiit Kattuffiat sammilerpaa siorna apriilimi ulluni tallimani Kalaallit Nunaanniissimammat maani siulersuisuunerit ataatsimiillutik. Tamanna pivoq Ilulissani.\nAngalaneq, ulloq ataaseq ataatsimiinnertalik ullunilu sisamani nunatsinni takornariarnertalik 600.000 koruunit missarpiaannik akeqarsimavoq.\nB.T.-p saaffiginninneratigut Politiit Kattuffiata angalanermi aningaasartuutit nammineq paasissutissiissutigisimavai. Inunnut 55-inut angalaneq inummut ataatsimut 14.000 koruuneqarsimavoq.\n- Kalaallit Nunaat qallunaat politiivisa aamma akisussaaffigaat. Kalaallit Nunaanni ataatsimiinnissaq toqqarsimavarput pissutigalugu Kalaallit Nunaanni politiit peqatigiiffiat ukioq manna ukiunik 25-inngortorsiorluni nalliuttorsiormat, Politiit Kattuffianni siulittaasoq B.T.-mut oqarpoq.